《张倅生辰作质龟相鹤二诗为寿 其一》
宋代·刘一止

神龟异生禀，怀抱星与月。蹒跚守丛著，游戏引莲叶。

青云覆其上，文字书左胁。千年愈坚瘦，腹背类璆铁。

有如盛德士，秉志厉霜雪。不求赫赫名，羞作翕翕热。

行藏关理乱，阅世自明哲。时哉此唐虞，负图追往谍。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。